**DĖL BIUDŽETINIŲ ĮSTAIGŲ (KURIŲ SAVININKĖ YRA ROKIŠKIO RAJONO SAVIVALDYBĖ) IR AKCINĖS BENDROVĖS „ROKIŠKIO KOMUNALININKAS“ PASLAUGŲ TEIKIMO, UŽSIENIEČIAMS, PASITRAUKUSIEMS IŠ UKRAINOS DĖL RUSIJOS FEDERACIJOS KARINIŲ VEIKSMŲ UKRAINOJE**

2024 m. sausio 25 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 4 dalimi ir 11 straipsnio 1 dalimi, Rokiškio rajono savivaldybės taryba nusprendžia:

 1. Leisti biudžetinėms įstaigoms (kurių savininkė yra Rokiškio rajono savivaldybė) – Rokiškio baseinui, Obelių socialinės paslaugų namams, Rokiškio socialinės paramos centrui ir Rokiškio rajono savivaldybės neformaliojo vaikų švietimo įstaigoms – teikti užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, turintiems Migracijos departamento prie Lietuvos Respublikos vidaus reikalų ministerijos išduotą leidimą humanitariniu pagrindu laikinai gyventi Lietuvos Respublikoje, nemokamas paslaugas.

 2. Leisti akcinei bendrovei „Rokiškio komunalininkas“ teikti nemokamai asmens higienos (pirties) ir skalbimo paslaugas Ukrainos karo pabėgėliams, turintiems Migracijos departamento prie Lietuvos Respublikos vidaus reikalų ministerijos išduotą leidimą humanitariniu pagrindu laikinai gyventi Lietuvos Respublikoje.

 3. Akcinės bendrovės „Rokiškio komunalininkas“ patirtas išlaidas dėl sprendimo 2 punkte numatytų paslaugų teikimo kompensuoti iš Rokiškio rajono savivaldybės biudžeto lėšų.

 4. Šis sprendimas galioja iki 2024 m. gruodžio 31 d.

 5. Šį sprendimą skelbti savivaldybės interneto svetainėje [www.rokiskis.lt](http://www.rokiskis.lt) ir Teisės aktų registre.

Savivaldybės meras Ramūnas Godeliauskas

Danutė Kniazytė

**SPRENDIMO PROJEKTO**

**DĖL BIUDŽETINIŲ ĮSTAIGŲ (KURIŲ SAVININKĖ YRA ROKIŠKIO RAJONO SAVIVALDYBĖ) IR AKCINĖS BENDROVĖS „ROKIŠKIO KOMUNALININKAS“ PASLAUGŲ TEIKIMO, UŽSIENIEČIAMS, PASITRAUKUSIEMS IŠ UKRAINOS DĖL RUSIJOS FEDERACIJOS KARINIŲ VEIKSMŲ UKRAINOJE,**

**AIŠKINAMASIS RAŠTAS**

2024 m. sausio 25 d.

Projekto rengėjas – Švietimo ir sporto skyriaus vyriausioji specialistė Danutė Kniazytė.

Pranešėjas komitetų ir tarybos posėdžiuose – Švietimo ir sporto skyriaus vedėjas Aurimas Laužadis.

|  |  |  |
| --- | --- | --- |
| 1. | Sprendimo projekto tikslas ir uždaviniai | Sprendimo projektu siūloma leisti biudžetinėms įstaigoms (kurių savininkė yra Rokiškio rajono savivaldybė) – Rokiškio baseinui, Obelių socialinės paslaugų namams, Rokiškio socialinės paramos centrui ir Rokiškio rajono savivaldybės neformaliojo vaikų švietimo įstaigoms – teikti užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, turintiems Migracijos departamento prie Lietuvos Respublikos vidaus reikalų ministerijos išduotą leidimą humanitariniu pagrindu laikinai gyventi Lietuvos Respublikoje, nemokamas paslaugas. Taip pat siūloma leisti akcinei bendrovei „Rokiškio komunalininkas“ teikti nemokamai asmens higienos (pirties) ir skalbimo paslaugas užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje, turintiems Migracijos departamento prie Lietuvos Respublikos vidaus reikalų ministerijos išduotą leidimą humanitariniu pagrindu laikinai gyventi Lietuvos Respublikoje. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Pagal Lietuvos Respublikos vystomojo bendradarbiavimo ir humanitarinės pagalbos įstatymo 10 straipsnio 4 dalį skubi ir ilgalaikė humanitarinė pagalba gali būti teikiama paslaugomis, pagal 11 straipsnio 1 dalį ,,Valstybės ir savivaldybių institucijos ir įstaigos pagal kompetenciją priima sprendimus dėl humanitarinės pagalbos teikimo“. Iki 2023 m. gruodžio 31 d. galiojo Rokiškio rajono savivaldybės tarybos 2023 m. sausio 27 d. sprendimas Nr. TS-8 ,,Dėl biudžetinių įstaigų (kurių savininkė yra Rokiškio rajono savivaldybė) ir akcinės bendrovės ,,Rokiškio komunalininkas“ paslaugų teikimo Ukrainos karo pabėgėliams“. Teikiamas sprendimo projektas – tęstinis, sudarys galimybes Ukrainos karo pabėgėliams gauti humanitarinę pagalbą biudžetinėse įstaigose (kurių savininkė Rokiškio rajono savivaldybė): Rokiškio baseine, Obelių socialinės paslaugų namuose, Rokiškio socialinės paramos centre ir Rokiškio rajono savivaldybės neformaliojo vaikų švietimo įstaigose bei akcinėje bendrovėje „Rokiškio komunalininkas“. Biudžetinės įstaigos yra finansuojamos iš Rokiškio rajono savivaldybės biudžeto, todėl kompensavimas nenumatytas. Akcinė bendrovė „Rokiškio komunalininkas“ yra pelno siekianti įmonė, todėl jai būtina numatyti patirtų išlaidų kompensavimą. Patirtas išlaidas numatoma kompensuoti iš Rokiškio rajono savivaldybės biudžeto. |
| 3. | Laukiami rezultatai | Priimtas sprendimas sudarys galimybes užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje gauti humanitarinę pagalbą.  |
| 4.  | Lėšų poreikis ir šaltiniai | Finansavimo šaltinis – savivaldybės biudžeto lėšos.  |
| 5.  | Antikorupcinis sprendimo projekto vertinimas | Kadangi teikiamas projektas yra analogiškas 2023-01-27 tarybos sprendimu Nr. TS-8 patvirtintam teisės aktui, antikorupcinis vertinimas neatliekamas. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | Nėra |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |